રિઝર્વ બેન્કે વધુ શ્રેષ્ઠ ગ્રાહક સેવા માટે આ નિર્ણય કર્યો છે. પરિપત્રમાં જણાવાયું છે કે એવી જાણકારી મળી છે કે કેટલીક બેન્ક હજુ પણ પાસબુકમાં ટ્રાન્ઝેકશનની જરૂરી સૂચનાઓ આપતી નથી. આ ઉપરાંત ખાતાનું સંપૂર્ણ સ્ટેટમેન્ટ કેટલાય ગ્રાહકોને મળતું નથી, પરિણામે બેન્કોને આદેશ કર્યો છે કે પાસબુકમાં ખાતાની જરૂરી એન્ટ્રી યોગ્ય રીતે વિગતવાર આપે. આરબીઆઇએ આ માટે પરિપત્ર સાથે એક બીડાણ પણ જારી કર્યું છે, જેમાં જણાવેલ તમામ એન્ટ્રીઓ ગ્રાહકની પાસબુકમાં આપવી જરૂરી બનશે.